open-index/open-wikipedia-markdown huggingface dataset:
Rudīte Kalpiņa

**Rudīte Kalpiņa** (dzimusi 1966. gada 4. augustā Rīgā) ir latviešu rakstniece, tulkotāja un publiciste, kultūras žurnāla “Domuzīme” galvenā redaktore (kopš 2015. gada).
Viena no latviešu literatūras 1980. gadu "jaunā viļņa" un "skarbo meiteņu prozas" autorēm.

## Dzīvesgājums
Mācījās Rīgas 6. vidusskolā un Tirdzniecības tehnikumā. Studējusi Maskavas Gorkija Literatūras institūtā. 1983. gadā laikraksts "Padomju Jaunatne" publicēja viņas stāstu "Atpakaļ skatoties". 2003. gadā Kalpiņu uzņēma Latvijas Rakstnieku savienībā. 2014. gadā ieguvusi vēstures zinātņu maģistra grādu Latvijas Universitātē. 

## Bibliogrāfija
* stāstu krājums *Smaržas mīļotajai meitenei*. Rīga: Liesma, 1987
* romāns *Vīrietis meliem, glaimiem, izpriecām*. Rīga: Livonija, 1992
* E. F. Hansena romāna *Psalmi ceļojuma beigās* tulkojums latviski (1997)
* *Sāļumā. Ragaciema jūras karaļa stāsts*. Rīga: Latvijas Mediji, 2018 (Otomāra Kalpiņa (1928—2008) atmiņas)
* Egila Levita grāmatas *Valstsgriba* sastādītāja. Rīga: Latvijas Vēstnesis, 2019
* stāstu krājums *Harijam augot*. Rīga: Pētergailis, 2020

## Žurnāls "Domuzīme"
2015. gada martā sāka iznākt literārais žurnāls "Domuzīme", kura galvenā redaktore ir Rudīte Kalpiņa, vēstures nodaļas redaktors — Mārtiņš Mintaurs, literārās nodaļas redaktori — Ingmāra Balode un Jānis Vādons, literārais redaktors un korektors — Jānis Kulmanis, bet māksliniece — Sarmīte Māliņa.  

## Atsauces
GSAT-9

***GSAT-9*** jeb ***South Asia Satellite*** ir Indijas sakaru pavadonis, kas ietilpst *[[GSAT]]* sistēmā. Tas ģeostacionārajā orbītā palaists 2017. gada maijā. Pavadoni izgatavojusi un apkalpo Indijas Kosmosa pētījumu organizācija (*ISRO*). Tas paredzēts sakaru pakalpojumiem Dienvidāzijas Reģionālās kooperācijas asociācijas dalībvalstīm.

Kosmiskā aparāts izgatavots uz platformas *I-2K* bāzes. Tā izmēri (saliktā stāvoklī) bija 1,53 × 1,65 × 2,40 m, starta masa 2230 kg. Tam resursi paredzēti 12 gadu darbībai. Pavadonī uzstādīti 12 Ku joslas raidītāji, kā arī navigācijas aparatūra *[[GAGAN]]* sistēmai.
Pirmoreiz Indijā izgatavotā pavadonī izmantoti elektroreaktīvie dzinēji — četri Krievijā ražoti ksenona plazmas dzinēji orbītas uzturēšanas vajadzībām.

*GSAT-9* tika palaists  11:27 UTC ar nesējraķeti *[[GSLV]] Mk.II* (lidojums *F09*) no Satiša Dhavana kosmosa centra 2. palaišanas laukuma.

Pavadonis tika novietots ģeostacionārajā orbītā punktā 48° austrumu garuma.

## Atsauces

## Ārējās saites
* GSAT-9  ISRO, 
* GSat 9 (South Asian Satellite) Gunter's Space Page,
GSAT-19

***GSAT-19*** ir Indijas *[[GSAT]]* sistēmas sakaru pavadonis. Tas ģeostacionārajā orbītā palaists 2017. gada jūnijā nesējraķetes *[[GSLV Mk III]]* pirmajā orbitālajā izmēģinājumu lidojumā. Pavadoni izgatavojusi un apkalpo Indijas Kosmosa pētījumu organizācija (*ISRO*). Tas paredzēts sakaru pakalpojumiem Indijā un jaunu tehnoloģiju izmēģināšanai.

Kosmiskā aparāts izgatavots uz platformas *I-3K* bāzes ar eksperimentālām sistēmām, ko izmantos *I-6K* platformā. Tā izmēri (saliktā stāvoklī) bija 2,0 × 1,77 × 3,1  m, starta masa 3136 kg. Tam resursi paredzēti 10 gadu darbībai. *GSAT-19* uzstādīti Ku un Ka joslas raidītāji, kas ir jaudīgāki par agrāk *GSAT* izmantotajiem. Pavadonī bija uzstādīts arī kosmiskās radiācijas spektrometrs *Geostationary Radiation Spectrometer* (*GRASP*)

*GSAT-19* tika palaists  11:58 UTC ar nesējraķeti *[[GSLV Mk.III]]* (lidojums *D1*) no Satiša Dhavana kosmosa centra 2. palaišanas laukuma. Šis bija pirmais *GSLV Mk III* orbitālais lidojums.

Pavadonis tika novietots ģeostacionārajā orbītā punktā 48° austrumu garuma, blakus *[[GSAT-9‎]]*.

## Ārējās saites
* GSAT-19  ISRO, 
* GSat 19 Gunter's Space Page,
Melnā bērzubeka

**Melnā bērzubeka** jeb **Melnā aunu beka** (*Leccinum melaneum*, arī *Leccinum roseofractum*) ir Latvijā reta beku dzimtas sēne, kuras augļķermeņi ir ēdami. Reizēm tiek uzskatīta par parastās bērzubekas varietāti (*Leccinum scabrum, var. melaneum*).

## Sēnes apraksts
thumb|250px|Melnās bērzubekas Krievijā ap Rjazaņu.
* Cepurīte: krāsa pelēkbrūna vai melngana līdz melnai. Forma sākumā pusapaļa, vēlāk polsterveida. Platums līdz 15 cm. Mīkstums balts, blīvs, ar patīkamu smaržu un maigu garšu, griezumu vietās krāsu nemaina.
* Stobriņi: sākumā bālgani, vēlāk netīrā krēmkrāsā. Atveres sīkas, ieapaļas, baltas, sēnei augot kļūst netīrā krēmkrāsā, vecumā pelēkbrūnas.
* Kātiņš: blīvs, uz leju paresnināts. Garums līdz 15 cm, resnums 2-4 cm. Ar sīkām, melnām zvīņām ciešākā slānī kā citām bērzubekām. Vecumā kļūst sīksts un šķiedrains.
* Sporas: vārpstveida, gludas, medus dzeltenas, masā - olīvbrūnas, 15-23/5-7 µm. 
* Bazīdijas: 27-35/11-13 µm.

## Augšanas apstākļi

Bērzu mikorizas sēne. Aug mitros bērzu un jauktos mežos, parasti augustā un septembrī, retāk jūnijā-jūlijā un oktobrī.

## Barības vērtība

Ēdama bez iepriekšējas novārīšanas.

## Līdzīgās sugas

Melnā bērzubeka ir līdzīga vairākām citām bērzubekām, atšķirdamās no tām ar tumšāku cepurīti un tumšākām zvīņām uz kātiņa. Iespējamajai sajaukšanai nav kulināras nozīmes, visas bērzubekas ir gatavojamas vienādi.

## Skatīt arī

* Sēņošana
* Sēnes kulinārijā
* Sēņu tirdzniecība
* Lācīšu ģints

## Atsauces

## Ārējās saites
* Mycobank
* Sugu enciklopēdija
* latvijas.daba.lv 
* Index Fungorum
* Identifying your bolete
* Schwärzlicher Birkenpilz, Schwarzhütiger Birkenpilz
Džanluidži Donnarumma

**Džanluidži Donnarumma** (; dzimis ) ir Itālijas futbolists, spēlē vārtsarga pozīcijā, Itālijas futbola izlases dalībnieks. Kopš 2025. gada Donnarumma pārstāv Anglijas Premjerlīgas komandu *[[Manchester City F.C.|Manchester City]]*.

Donnarumma jau kopš 14 gadu vecuma pārstāv *[[AC Milan]]* klubu. Itālijas A sērijā debitēja  16 gadu un 242 dienu vecumā, tādējādi kļūstot par otru jaunāko spēlētāju, kas nācis sākumsastāvā *Serie A.* Pēc 2016.—2017. gada sezonas par Donnarummu interesējās gan Parīzes "Saint-Germain", gan Madrides "Real", bet viņš tomēr pagarināja līgumu ar *AC Milan*. 2020—21. gada sezonā tika atzīts par *Serie A* labāko vārtsargu. Pēc sezonas, beidzoties līgumam, Donnarumma pievienojās Francijas komandai *[[Paris Saint-Germain]]*. Tur viņš izcīnīja četrus Francijas 1. līgas čempionu titulus, kā arī 2025. gadā uzvarēja UEFA Čempionu līgā.

2025. gada 2. septembrī Anglijas Premjerlīgas klubs Mančestras "City" paziņoja par līguma parakstīšanu ar Donnarummu uz pieciem gadiem ar iespēju pagarināt līgumu vēl uz gadu, par 26 miljoniem mārciņu.

 Donnarumma debitēja Itālijas futbola izlasē pret Franciju, nākot uz maiņu pēc pirmā puslaika un nomainot Džanluidži Bufonu. Donnarumma kļuva par jaunāko spēlētāju, kas spēlējis Itālijas futbola izlasē. Pārstāvējis izlasi 2020. gada Eiropas čempionātā, kurā Itālija ieguva čempionu titulu. Donnarumma ieguva arī turnīra vērtīgākā spēlētāja balvu.

## Sasniegumi
**Milan**

* Supercoppa Italiana: 2016
**Paris Saint-Germain**

* Francijas 1. līga: 2021—22, 2022—23, 2024—25
* Francijas kauss: 2023—24, 2024—25
* Trophée des Champions: 2022, 2023, 2024
* UEFA Čempionu līga: 2024—2025 

**Itālijas izlase**

* UEFA Eiropas čempionāts:2020
* UEFA Nāciju līga trešā vieta: 2020-21, 2022—23

## Atsauces

## Ārējās saites
Kokandas haniste

thumb|right|Kokandas karogs
thumb|right|Kokandas haniste
thumb|right|Hana pils Kokandā
thumb|right|Kokanda

**Kokandas haniste** bija valsts Centrālāzijā, kas pastāvēja no 1709. līdz 1876. gadam mūsdienu Kirgizstānas, Uzbekistānas, Tadžikistānas un dienvidaustrumu Kazahstānas teritorijās. Iedzīvotāju skaits 19. gadsimta beigās bija ap 2 miljoniem cilvēku. 1867. gadā Kokandas pilsētā dzīvoja 80 000 cilvēku. Hanistes labklājība balstījās Sirdarjas upes ielejas lauksaimniecībā un tirdzniecībā ar Ķīnu un Indiju. 

Hanistes pamatdaļa atradās auglīgajā Fergānas ielejā un Taškentas oāzē ar galvaspilsētu Kokandā. Salīdzinot ar Buhāru, tā bija mazāk islāmiska valsts, kuras iedzīvotāji sekoja senajām nomadu tradīcijām. Apdzīvoja uzbeki, tadžiki, kazahi, kirgīzi, kipčaki un citi tjurku valodās runājoši nomadi.

## Vēsture
Izveidojās 1709. gadā, atšķeļoties no Buhāras hanistes. Kokandā valdīja uzbeku Minu dinastija, kuras varu apstrīdēja kirgīzu un kipčaku vadoņi. 1758. gadā Kokandas haniste kļuva par Ķīnas impērijas vasaļvalsti. Pēc 1800. gada tā palielināja savu teritoriju uz Buhāras emirāta rēķina, 1809. gadā iekarojot Taškentu un 1814. gadā Turkistānu ziemeļos. Savu lielāko varenību sasniedza pēc 1821. gada, bet 1842. gadā zaudēja karā Buhārai, nonākot tās pakļautībā. Nākamos 20 gadus hanisti plosīja pilsoņu karš starp dažādām troņu pretendentu frakcijām. 

1865. gadā Krievijas impērijas armija iebruka Kokandas hanistē, uzskatot to par vieglāk iekarojamo valsti, iepriekš vienojoties ar Kokandas augstmaņiem, kas baidījās no Buhāras un Ķīnas uzbrukuma. 1865. gadā krievi ieņēma Taškentu, Turkistānu un Šimkentu. 1867. gadā hanistes teritoriju iekļāva Turkestānas ģenerālguberņā, hanam atstājot ierobežotu varu. 1875. gada pavasarī sākās tautas sacelšanās pret hanu Hudajaru, kurš bēga uz Taškentu. Viņa dēls Nasredīns 26. jūnijā kāpa tronī un izsludināja džihādu pret Krieviju. 22. augustā ģenerāļa Konstantīna Kaufmana vadītā Krievijas impērijas armija sakāva 10 000 vīru lielo kokandiešu armiju, kaujā nogalinot vismaz 2000 tās karavīru, paši zaudējot piecus kritušos. 29. augustā Krievija ieņēma Kokandu un novembrī pretošanās bija apspiesta. 1876. gada 19. februāri hanisti likvidēja, izveidojot Fergānas apgabalu Krievijas Turkestānas ietvaros. 

1917. gada decembrī basmaču dumpinieki Kokandā pasludināja reģiona autonomiju kā pirmo soli uz hanistes neatkarības atjaunošanu. Buhāras hans nemiernieku atbalstam nosūtīja 95 000 kareivju, kurus apmācīja Baltās kustības un britu virsnieki. Taču 1918. gada februārī Sarkanā armija ieņēma Kokandu un nodibināja boļševiku varu.

## Atsauces
2017.—2018. gada Vācijas futbola Bundeslīgas sezona

**2017.—2018. gada Vācijas futbola Bundeslīgas sezona** bija 55. Bundeslīgas sezona. Tā sākās  un noslēdzās .

27. reizi Bundeslīgā uzvarēja Minhenes "Bayern", kļūstot par pirmo klubu, kas izcīnījis sešus titulus pēc kārtas. Kopumā klubam tas bija 28. Vācijas čempionu tituls. Par sezonas rezultatīvāko spēlētāju kļuva Minhenes "Bayern" uzbrucējs Roberts Levandovskis, kas guva 29 vārtus.

## Stadioni

## Turnīra tabula

## Rezultatīvākie spēlētāji

## Atsauces

## Ārējās saites
Oficiālā mājaslapa
Signal Iduna Park

***Signal Iduna Park***, arī ***Westfalenstadion*** ir futbola stadions Dortmundē, Vācijā. Ar 81 360 skatītāju vietām tas ir lielākais stadions Vācijā un septītais lielākais Eiropā. Stadionā savas mājas spēles aizvada Dortmundes "Borussia".

Stadionā notika 1974. gada un 2006. gada FIFA Pasaules kauss.

## Ārējās saites

*
Ferencs Fleks

**Ferencs Fleks** (; dzimis , miris ) bija ungāru šaha problēmists.

Pēc profesijas bijis medicīnas tehniķis.

## Šaha kompozīcija
Pirmo šaha uzdevumu sastādīja 1927. gadā. Kopš tā laika publicēja apmēram 1600 uzdevumus, galvenokārt divvilčus, trīsvilčus un palīgmata uzdevumus. Sastādīšanas konkursos ieguva 870 atzinības, tai skaitā 118 pirmās godalgas. Fleks bija pieckārtējs Ungārijas čempions divvilču žanrā. Viņš ir divvilču tēmas autors, kas nosaukta viņa vārdā par Fleka tēmu. No 1956. gada viņš bija starptautiskais tiesnesis šaha kompozīcijā. 1988. gadā WFCC piešķīra viņam Goda meistara titulu. FIDE albumos ir publicēti 32 Fleka uzdevumi, taču 8 no tiem albuma pielikumos un viens uzdevums ir kopdarbs. Līdz ar to viņš ieguvis 23,5 punktus, kas atbilst FIDE meistara normai. 1990. gadā, šo titulu dibinot, tas tika piešķirts arī Flekam.

### Piemērs

**Uzdevuma risinājums:**
: Iluzoriskā spēle:
: 1. ... Zf4 2. Dh8#
: 1. ... Zf6 2. Tg5#
: 1. ... Zd4 2. Zg4#
: Patiesais risinājums:
: 1. Qf2! (draud 2. Zg4#)
: 1. ... Kf4 2. Zd5#
: 1. ... Kf6 2. Zd5#
: 1. ... Kd4 2. Zf5#

## Atsauces

## Ārējās saites
* F. Fleka šaha kompozīcijas vietnē PDB
* F. Fleka profils mājas lapā ''Chess Composers''
Uhlīržske Janovice

**Uhlīržske Janovice** () ir pilsēta Čehijā, Vidusčehijas apgabala Kutna Horas apriņķī.

Rakstos pirmoreiz minēta 1250. gadā. 1526. gadā pilsēta iekļāvās Hābsburgu impērijas sastāvā. No 1919. gada — Čehoslovākijā. Kopš 1993. gada — Čehijā.

## Atsauces

## Ārējās saites

*
Raibā bērzubeka

**Raibā bērzubeka** (*Leccinum variicolor*) ir Eiropā vidēji bieža, bet Latvijā reta beku dzimtas sēne, kuras augļķermeņi ir ēdami.

## Sēnes apraksts
thumb|250px|Raibā bērzubeka Lietuvā
* Cepurīte: krāsa pelēkbrūna, reti sarkanbrūna, ar gaišākiem lāsumiem. Forma sākumā pusapaļa, vēlāk polsterveida. Platums līdz 12 cm. Virsmiziņa sākumā sausa, vecām sēnēm lipīga. Mīkstums bālgans vai viegli rozā, stingrs sākumā, kļūst mīksts vecumā, ar patīkamu smaržu un maigu garšu, griezumu vietās krāsojas sārts, pēc kāda laika nozilē. Gatavojot kļūst melns. 
* Stobriņi: pelēkbalti, viegli atdalāmi no kātiņa. Atveres baltas līdz krēmkrāsai, sēnei augot kļūst dzeltenpelēkas un vēlāk pelēcīgi brūnas.
* Kātiņš: vālesveida, netīri balts ar sīkām, pelēkām zvīņām. Vecākām sēnēm kļūst sīksts un šķiedrains. Garums līdz 20 cm, resnums 1-3 cm. Griezumu vietās pamatne krāsojas zaļganzila. 
* Sporas: dzeltenīgas, masā olīvbrūnas, gludas, vārpstveida, 12,5-17/4,5-6 µm.
* Bazīdijas: vālesveida, ar 4, retāk 2 sporām, 23-35/8,5-11 µm.
* Cistīdas: izstieptas vai vālesveida, 25-45/8-10 µm.

## Augšanas apstākļi

Mikorizas sēne. Aug zem bērziem, ir ziņas, ka arī zem dažādām citām koku sugām, skābās augsnēs parasti pārmitrās, daudz retāk sausās vietās augustā un septembrī, reti no jūnija līdz novembrim.   

## Barības vērtība

Ēdama bez iepriekšējas novārīšanas.

## Līdzīgās sugas

Līdzinās vairākām citām bērzubekām, īpaši parastajai bērzubekai, kura atšķiras ar nemainošos krāsu griezumā, un melnajai bērzubekai, kurai tumšāka cepurīte un zvīņas uz kātiņa. Citur Eiropā konstatēta raibās bērzubekas forma ar otrādi apgrieztu cepurītes krāsu - gandrīz baltu ar tumšākiem plankumiem. Šādas albīnās formas arī ir vairākām citām lācīšu ģints sugām, un to savstarpējā atšķiršana ir grūta, taču tai nav kulināras nozīmes, jo visas šīs ģints sēnes ir ēdamas un vienādi gatavojamas.

## Skatīt arī

* Sēņošana
* Sēnes kulinārijā
* Sēņu tirdzniecība
* Lācīšu ģints

## Atsauces

## Ārējās saites

* Подберезовик разноцветный 
* Mycobank
Ella Pitama

**Ella Pitama (Pitema)** (; dzimusi  Rīgā) ir Izraēlas starptautiskā lielmeistare šahā (1997).

## Biogrāfija
Šahu sākusi spēlēt Rīgā. 1990. gadā piedalījusies starptautiskā turnīrā "Rīga—1990", kurā dalījusi 124.-139. vietu.

1991. gadā pārcēlusies uz Izraēlu. No 1992. līdz 1997. gadam vairākkārt pārstāvējusi Izraēlu Eiropas un Pasaules junioru šaha čempionātos dažādās vecuma kategorijās. Lielāko panākumu guvusi 1994. gadā Hanijā, kad Eiropas junioru šaha čempionātā U18 vecuma grupā izcīnījusi bronzas medaļu.

1998. gadā Drēzdenē dalījusi pirmo vietu Pasaules šaha čempiones nosaukuma cikla zonas turnīrā  un iekļuvusi Pasaules sieviešu šaha čempionātā pēc izslēgšanas sistēmas, kurā 2000. gadā Ņūdelī 1. kārtā zaudējusi Jekaterinai Kovaļevskai. 2000. gadā uzvarējusi Izraēlas sieviešu šaha čempionātā. 2001. gadā Telavivā dalījusi trešo vietu starptautiskajā sieviešu šaha turnīrā (uzvarējusi Ildiko Mādla).

Pārstāvējusi Izraēlas komandu lielākajos komandu šaha turnīros:
* Pasaules šaha olimpiādēs piedalījusies 4 reizes (1996-2000, 2010). Individuālajā vērtējumā izcīnījusi sudraba (1996) medaļu;
* Eiropas komandu šaha čempionātos piedalījusies 3 reizes (1997-1999, 2009).

Par panākumiem turnīros FIDE 1995. gadā Pitamai piešķīra starptautiskās FIDE meistares (WFM), bet 1997. gadā - starptautiskās lielmeistares (WGM) nosaukumu.

Pēdējā laikā šaha turnīros piedalās reti. Beigusi Haifas universitātes studiju virzienu "apdrošināšana un ekonomika".

## Literatūra
* Игорь Бердичевский. Шахматная еврейская энциклопедия. Москва: Русский шахматный дом, 2016.  (Igors Berdičevskis "Ebreju šaha enciklopēdija", Maskava, 2016).

## Atsauces

## Ārējās saites
GSAT-17

***GSAT-17*** ir Indijas sakaru pavadonis, kas ietilpst *[[Indian National Satellite System|INSAT]]* / *[[GSAT]]* sistēmā. Tas ģeostacionārajā orbītā palaists 2017. gada jūnijā. Pavadoni izgatavojusi un apkalpo Indijas Kosmosa pētījumu organizācija (*ISRO*). Tas paredzēts sakaru pakalpojumiem Indijas teritorijā, kā arī kaimiņvalstīs.

Kosmiskā aparāts izgatavots uz platformas *I-3K* bāzes. Tā izmēri (saliktā stāvoklī) bija 3,1 × 1,7 × 2 m, starta masa 3477 kg. *GSAT-17* resursi paredzēti 15 gadu darbībai.
Pavadonī uzstādīti 24 C joslas, 2 apakšējās C joslas, 12 augšējās C joslas, 2 CxS joslas un 1 SxC joslas raidītāji. Tam ir arī aparatūra meteorloģisko datu retranslēšanai, kā arī meklēšanas un glābšanas sistēmai.

*GSAT-17* tika palaists  21:15 UTC ar nesējraķeti *[[Ariane 5ECA]]* (lidojums *VA238*) no Gviānas kosmiskais centra. Tas palaists kopā ar Eiropas sakaru pavadoni *[[Hellas Sat 3 / Inmarsat S EAN]]*.

Pavadonis tika novietots ģeostacionārajā orbītā punktā 93,5° austrumu garuma, kur tas atrodas kopā ar *[[GSAT-15]]*.

## Ārējās saites
* GSAT-17  ISRO 
* Ariane Flight VA238 Arianespace, 
* GSat 17 Gunter's Space Page,
Mirstošais dendijs

***Mirstošais dendijs*** () ir zviedru gleznotāja Nilsa Dardela 1918. gadā radīta eļļas krāsas glezna. Tā šobrīd atrodas Stokholmas modernās mākslas muzeja kolekcijā.

Darbu raksturo Nilsa Dardela intensīvā krāsu un viļņveida formu lietošana un uzskata, ka tā simbolizē ārēju skaistumu. Formā izpaužas Anrī Matisa ietekme. Lai arī aina ir kā tipiskā nāves gultas portretā, sērotāju ieskautais mirstošais vīrs dievbijīgi neskatās paradīzes virzienā, bet gan spogulī. Vīrietis viņam aiz muguras raud lakatiņā un skatās prom, bet trīs sievietes aprūpē mirstošo. Aptumšotā spoguļa nozīme ir neskaidra; nosaukums norāda, ka mirstošā vīra pēdējā doma bija par savu izskatu, iespējams, kā parodija par nāves gultas portretiem kā žanru. Agrākā gleznas versijā dendijs tur vēdekli un viņa acis ir pilnībā aizvērtas. Dardelam šis žanrs nebija jaunums un viņš bija iepriekš gleznojis "Bēres Sanlisā", kurā parādīts, cik rūpīgi izstrādāts tolaik varēja būt katafalks.

## Provenance
1984. gadā glezna tika pārdota kā viens no dārgākajām Zviedrijas mākslas darbiem un šis notikums ieguva plašu publicitāti. Augsto cenu samaksāja zviedru finansists Fredriks Ross un notikums tika raksturots kā kapitālistiska mākslas tirgus simptoms. Samaksātā cena bija 3,4 miljoni kronu un bija jauns Zviedrijas mākslas rekords. Pēc četriem gadiem, 1988. gadā, Ross pārdeva gleznu par 13 miljoniem kronu finansistam Hansam Thulinam, kas atkal tika uzskatīta par pārāk augstu cenu. Pēc tam glezna nonāca finansista Tomasa Fišera īpašumā, kad Thulins 1991. gadā bankrotēja. Šobrīd tā pieder Stokholmas modernās mākslas muzejam.

2007. gada 4. aprīlī ar "Bukowskis" izsoļu uzņēmuma starpniecību gleznas mazāka akvareļu versija tika pārdota par 3,25 miljoniem kronu zviedru kolekcionāram. Dardela darbs *Vattenfallet* (*Ūdenskritums*) 2012. gadā tika pārdots par 25 miljoniem kronu un šobrīd ir dārgākā Zviedrijas glezna.

## Galerija

Attēls:ND dd2.jpg|Agrāka versija, 1918
Attēls:Nils von Dardel - Begravning i Senlis.png|*Bēres Sanlisā*, 1913


## Atsauces

## Ārējās saites

* ''Den döende dandyn'', *Moderna Museet* vietnē
Metropolitano stadions

**''Metropolitano'' stadions** () ir futbola stadions Madridē, Spānijā. Stadionā ir 70 692 skatītāju vietu. Šeit savas mājas spēles aizvada *[[La Liga]]* klubs Madrides "Atlético" (*Club Atlético de Madrid*).

Stadions tika uzbūvēts 1994. gadā. 2004. gadā stadions kļuva nevajadzīgs un to slēdza. 2013. gadā uz šo stadionu tiesības ieguva *Atlético de Madrid*. 2017. gadā stadionu atvēra no jauna. Šeit tika aizvadīts 2019. gada Čempionu līgas fināls.

## Atsauces

## Ārējās saites
Atēnu olimpiskais stadions

**Atēnu olimpiskais stadions** () ir sporta stadions Atēnās, Grieķijā. Stadionā ir 69 618 skatītāju vietu, un tas ir lielākais Grieķijā. Stadionā ir notikušas 2004. gada vasaras olimpiskās spēles. Stadionā savas mājas spēles aizvada viens no spēcīgākajiem Grieķijas futbola klubiem Atēnu AEK.

## Ārējās saites

*
Dārza durvīs. Mākslinieka sieva

***Dārza durvīs. Mākslinieka sieva*** ir dāņu gleznotāja Laurica Andersena Ringa 1897. gadā radīta eļļas krāsas glezna. Tā ir viņa sievas Sigridas Kēleres (1874—1923), kuru viņš apprecēja 1896. gadā, portrets. Gleznas izmēri ir 191 × 144 cm un tā atrodas Dānijas Valsts mākslas muzejā.

## Apraksts
Rings gleznā norāda uz cilvēka vājumu, vienādojot Sigridas vēderu ar kroplā dārza koka stumbra un zaru struktūru. Tas ir interpretēts kā mākslinieka atgādinājums par trauslumu, kas ietver arī topošo dzīvību, ko uztver cilvēks un daba. Attēla kontrasts starp aukstajām un siltajām krāsām veicina telpas sajūtu. Priekšplānā pa kreisi iekļūst siltās oranžas un dzeltenas aizkaru krāsas un kleita, bet vēsākas zaļas un zilas krāsas paliek attēla fonā.

Rings 22 gadus vecās sievas portreta gleznošanas brīdī bija 42 gadus vecs. Šajā kontekstā mākslas vēsturnieki interpretē gleznu kā mīlestības vēstuli bērna gaidībās esošajai sievai, kas lūkojas pavasarī plaukstošajā florā, simbolizējot mīlestību. Piemēram, mirte virs viņas galvas ir Afrodītes simbols grieķu mitoloģijā un Dānijā to tradicionāli lietoja līgavas, rotājoties kāzām. Šajā gleznā ir manāma arī tumsa, kas tiek uzskatīta par nāves simbolu, patieso pamata tēmu vai, drīzāk Ringa dzīves pieredzi, mēģinot rīkoties ar krāsu un atbrīvoties no tās.

## Stilse
Rings tiek raksturots kā dāņu simbolisma pionieris un viņa darbi aprakstīti kā sociālā reālisma izpausmes. Pēdējos gados mākslas vēsturnieki uzskata, ka abi šie viņa darbu aspekti ir vienādi nozīmīgi un papildina viens otru. Norādīts arī tas, ka "Dārza durvīs" attēlo alternatīvu romantisma idealizētajam sievietes tēlam.

## Atsauces

## Bibliogrāfija
* Hjorth, Ulla: ’’Kunstværkets krav’’, Festskrift til Erik Fischer (1990), 91.-97. lpp.
* Hornung, Peter Michael: ’’Realismen’’, Ny dansk kunsthistorie, bd. 4, (1993), 203.-229. lpp.
* Nykjær Mogens:’’ Kundskabens billeder’’ (1991), 135.-142. lpp.
Fleks

**Fleks** var būt:

* Džons Fleks (*John Fleck*; dzimis 1991) — skotu futbolists;
* Edvīns Fleks (*Edwin Flack*; 1873—1935) — austrāliešu vieglatlēts un tenisists, trīs olimpisko medaļu ieguvējs;
* Ferencs Fleks (*Ferenc Fleck*; 1908–1994) — ungāru šaha problēmists.
2017. gada Il Lombardia

**2017. gada ''Il Lombardia*** bija [[šosejas riteņbraukšana]]s viendienas sacensības, kuras notika 7. oktobrī. Tā bija 111. reize, kad notika *Il Lombardia* sacensības un tās bija 36. sacensības [[2017. gada UCI Pasaules tūre]]s kalendārā.

Sacensībās otro reizi uzvarēja [[Vinčenco Nibali]] (**). Sacensību laikā notika vairāki nopietni negadījumi, visai ātrajā un tehniskajā Sormano kalna nobraucienā. [[Laurenss De Pliss]] (**) guva ceļgala traumu, pārkrītot gravā pār aizsargmargām. [[Jans Bakelantss]] (**) tika nogādāts [[Komo (pilsēta)|Komo]] slimnīcā ar vairākām lauztām ribām un mugurkaula lūzumiem divās vietās. [[Simone Petilli]] (**) tajā pašā vietā guva mugurkaula traumas divās vietās, atslēgas kaula un pleca lāpstiņas lūzumu.

== Komandas ==
Tā kā *Il Lombardia* bija [[2017. gada UCI Pasaules tūre|UCI Pasaules tūres]] sacensības, visas 18 UCI *WorldTeam'' komandas tika ielūgtas un dalība tām bija obligāta. Papildus tika uzaicinātas septiņas UCI profesionālās kontinentālās komandas, veidojot 25 komandu pelotonu.

## Rezultāti

## Atsauces

## Ārējās saites

* 
*
Princis Gēza

**Princis Gēza** (; dzimis ap 940. gadu, miris 997. gadā) bija Ungārijas princis no 970. gada līdz savai nāvei 997. gadā. Sākot valdīt Ungārijā, noslēdza miera līgumu ar Svēto Romas impēriju. Konsolidēja varu valstī ar ekstrēmu nežēlību. Pirmais monarhs, kurš Ungārijā atbalstīja Rietumeiropas misionāru darbību. Kaut arī bija kristīts, veica arī pagāniskos rituālus. Gēzas dēls Ištvāns I 1000. gadā tika kronēts par pirmo Ungārijas karali.

## Ārējās saites
Dambergi

**Dambergi** ir ciems Balvu novada Briežuciema pagastā. Atrodas pagasta centrālajā daļā 4 km no pagasta centra Briežuciema, 37 km no novada centra Balviem un 257 km no Rīgas.

Apdzīvotā vieta atrodas pie autoceļa V480 (Aususala–Breksene), Supenkas upes krastā.

## Iedzīvotāju skaita izmaiņas
Esošajās robežās, pēc CSP datiem.

## Atsauces
Jūliāns Brants

**Jūliāns Brants** (; dzimis ) ir Vācijas futbolists, Vācijas Bundeslīgas kluba Dortmundes "Borussia" un Vācijas futbola izlases dalībnieks.

2014. gadā Brants parakstīja līgumu ar *Bayer Leverkusen*. 2017. gada 26. augustā Brants kļuva par jaunāko *Bayer* spēlētāju, kas ir piedalījies 100 Bundeslīgas spēlēs. 2019. gada maijā Brants parakstīja piecu gadu līgumu ar Dortmundes "Borussia". 

Vācijas futbola izlasē spēlējis 2017. gada FIFA Konfederāciju kausā un 2018. gada FIFA Pasaules kausā.

## Sasniegumi
**Borussia Dortmund**

* Vācijas kauss: 2020—21

**Vācija**

* FIFA Konfederāciju kauss: 2017

## Atsauces

## Ārējās saites
Melnais valks

**Melnais valks** (arī **Mellais valks**) ir Porupes labā krasta pieteka Kuldīgas novadā. Tek ziemeļrietumu virzienā. Ietek Porupē mazapdzīvotā apvidū. Melno valku nešķērso valsts autoceļi.

## Atsauces
Sepovka

**Sepovka** ir ciems Balvu novada Briežuciema pagastā. Atrodas pagasta ziemeļaustrumu daļā 9 km no pagasta centra Briežuciema, 29 km no novada centra Balviem un 248 km no Rīgas. Apdzīvotā vieta daļēji izzudusi.

Apdzīvotā vieta atrodas netālu no autoceļa P45 (Viļaka–Kārsava), Krakupes krastā.

## Atsauces
Īrijas prezidentu uzskaitījums

Šajā uzskaitījumā apkopoti **[[Īrija]]s prezidenti** () kopš 1938. gada, kad tika izveidots šāds amats.
## Uzskatījums
### [[Attēls:Coat of arms of Ireland.svg|30px]] Īrijas Republika (1937 — mūsdienas) [[Attēls:Flag of Ireland.svg|30px]]

## Skatīt arī
* Īrijas Brīvvalsts
* Īrijas premjerministru uzskaitījums

## Ārējās saites
Īrijas prezidenta oficiālā mājaslapa
Baku Olimpiskais stadions

**Baku Olimpiskais stadions** () ir sporta stadions Baku, Azerbaidžānā. Ar 69 870 skatītāju vietām tas ir lielākais stadions Azerbaidžānā. Stadions var uzņemt gan UEFA, gan FIFA rīkotas spēles. 2015. gadā šeit notika pirmās Eiropas spēles, bet 2020. gadā šis stadions uzņems Eiropas čempionāta futbolā spēles.

## Ārējās saites
Zruča pie Sāzavas

**Zruča pie Sāzavas** () ir pilsēta Čehijā, Vidusčehijas apgabala Kutna Horas apriņķī pie Sāzavas upes.

Rakstos pirmoreiz minēta 1328. gadā. 1526. gadā pilsēta iekļāvās Hābsburgu impērijas sastāvā. 1561. gadā tai tika piešķirtas pilsētas tiesības. No 1919. gada — Čehoslovākijā. Kopš 1993. gada — Čehijā.

Pilsētā uzņemta Miloša Formana 1965. gada filma "Blondīnes mīlestība" (*Lásky jedné plavovlásky*).

## Atsauces

## Ārējās saites

*
Valentīns Raļkevičs

**Valentīns Raļkevičs** (dzimis ) ir Latvijas bijušais futbolists, vārtsargs.

## Ārējās saites

* FK Liepāja profils
Gļebs Sopots

**Gļebs Sopots** (dzimis ) ir Latvijas futbolists, Vārtsargs. Kopš 2025. gada spēlē Somijas kluba *[[Kajaanin Palloilijat]]* sastāvā.
Mārtiņš Ķigurs

**Mārtiņš Ķigurs** (dzimis  Limbažos) ir Latvijas futbolists, pussargs. Latvijas izlases futbolists no 2019. gada. Kopš 2023. gada spēlē RFS.

## Biogrāfija
Futbolista gaitas aizsācis FK Limbaži jauniešu komandā (2005—2008), tomēr agrā vecumā nonāca Liepājas jauniešu futbola sistēmā: vispirms FK Liepājas Metalurgs rindās, pēc tam FK Liepāja, kuras rindās arī uzsāka savas gaitas pieaugušo futbolā.

No 2017. gada spēlēja FK Liepāja pieaugušo komandas sastāvā. Savainojumu dēļ tika izlaistas gandrīz pilnas divas sezonas kluba rindās: 2022. gada aprīlī guva smagu savainojumu (krustenisko saišu plīsums), pēc rehabiilitācijas perioda tās atkal saplēšot 2023. gada janvāra treniņspēlē. Pēc 2023. gada sezonas pievienojās RFS.

Spēlējis dažādu vecumu Latvijas jauniešu izlasēs. Pirmo reizi uz Latvijas izlasi izsaukts pirms 2019. gada jūnijā paredzētajām 2020. gada Eiropas čempionāta kvalifikācijas spēlēm. Latvijas izlases sastāvā debitēja  EČ kvalifikācijas spēlē pret Ziemeļmaķedoniju, nākot laukumā sākumsastāvā.

## Atsauces

## Ārējās saites
Vladislavs Sorokins

**Vladislavs Sorokins** (dzimis ) ir Latvijas futbolists, aizsargs. Kopš 2025. gada Sorokins spēlē Latvijas Virslīgas komandā FK Liepāja.

Karjeru sāka Skonto FC kluba sistēmā. 2013. gada sezonā spēlēja kluba otrajā komandā Latvijas futbola 1. līgā. Virslīgā debitēja 2015. gada maijā. Vēlāk pievienojās FK Jelgava komandai. 2016. gada jūlijā pārgāja uz RFS, šī kluba sastāvā 2021. un 2023. gadā kļuva par Latvijas čempionu. Divas reizes ir izcīnījis arī Latvijas kausu (2019, 2021).

Spēlējis dažādu vecumu Latvijas jauniešu izlasēs. Pirmo reizi uz pieaugušo izlasi tika izsaukts 2016. gada martā. Latvijas izlasē debitēja  draudzības spēlē pret Sanmarīno.

## Atsauces

## Ārējās saites
Brūnā mušmire

**Brūnā mušmire** () ir indīga un psihotropa mušmiru ģints sēne. Sastopama salīdzinoši reti un galvenokārt tikai Ziemeļeiropā, Austrumeiropā un Aļaskā. Sēnes augļķermeņi atgādina sarkano mušmiri un agrāk tā tika uzskatīta par sarkanās mušmires pasugu. No sarkanās mušmires atšķiras ar lielākiem izmēriem, brūnu cepurīti, iedzeltenu kātiņa pamatnes paresninājumu, nereti arī iedzeltenām cepurītes lapiņām un kātiņu. Brūnā mušmire veido mikorizu ar bērzu, priedi un egli.

## Indīgums
Brūnā mušmire ir indīga sēne. Tā kā tā ir reta, tās ķīmiskais sastāvs ir maz analizēts. Atsevišķos avotos, īpaši vēsturiskos, tā minēta kā nāvējoši indīga sēne, tomēr nāves gadījumi no tās nav bijuši, un vairākkārt apstiprināts, ka tās ķīmiskais sastāvs ir līdzīgs sarkanajai mušmirei un panteru mušmirei.

Brūnā mušmire satur trīs toksīnus: ibotēnskābi un muscimolu (abus 0,1-0,62% izžāvētu sēņu), kā arī muskazonu. Brūnā mušmire satur šos toksīnus lielākā koncentrācijā nekā sarkanā mušmire, līdz ar to tā ir indīgāka.

Medicīnas literatūrā uzskaitītajos saindēšanās gadījumos galvenie simptomi ir vemšana, halucinācijas un apziņas traucējumi. Pilnīga atveseļošanās notiek 12-48 stundu laikā. Paliekoši organisma traucējumi un bojājumi nav konstatēti.

## Atsauces

## Ārējās saites
Nordeuropaforum

***NORDEUROPAforum*** ir zinātnisks žurnāls vācu valodā, kas tiek izdots Berlīnē kopš 1991. gada. Materiāli tajā tiek regulāri publicēti digitālā formā un ir brīvi pieejami. Pašlaik redakcija sastāv no 9 redaktoriem un redaktorēm, kā arī 20 redakcijas darbiniekiem un darbiniecēm no Vācijas, Eiropas un ASV. 

## Vēsture
Žurnālu izveidoja Bernds Henningsens (*Bernd Henningsen*) und Reinholds Vulfs (*Reinhold Wulff*) 1991. gadā Berlīnes Brīvajā Universitātē (*Freie Universität Berlin*). Tā mērķauditorija bija lasītāji, kuri interesējas par visdažādākajām tēmām saistībā ar Ziemeļeiropas ģeogrāfisko un politisko telpu. Finansiālo atbalstu nodrošināja Ziemeļeiropas valstis. Līdz ar Berlīnes skandināvistikas reformām un Ziemeļeiropas Institūta (*Nordeuropa-Institut*) nodibināšanu Berlīnes Humboltu Universitātē (*Humboldt-Universität zu Berlin*) redakcija pārcēlās uz šo universitāti un kopš 1998. gada sāka izdot žurnālu jaunā formātā. Kopš tā laika žurnālā tiek publicēti tikai zinātniski raksti vācu un angļu valodā. 

Sākot ar 2006. gadu, *NORDEUROPAforum* iznāk vienīgi kā zinātnisks atvērtās piekļuves žurnāls, kura raksti var tikt lasīti bez maksas. Arī rakstu autoriem un autorēm publicēšanās ir bez maksas. Lai uzrunātu lielāku lasītāju loku, kā arī lai atbilstu aktuālajām tendencēm zinātnē un izdevējdarbībā, 2013. gada rudenī tika pieņemts lēmums paplašināt žurnāla saturiskos virzienus, kā arī redakcijas darbinieku un izdevēju loku. No šī laika žunālam ir apašvirsraksts „Kultūras studiju žurnāls“ un mainīts iznākšanas formāts. Vairs neiznāk divi numuri gadā, bet raksti un recenzijas tiek publicēti nepārtraukti. 

## Profils
Žurnāls ir starpdisciplinārs forums ar mērķi veicināt dialogu starp Vāciju, Eiropu un Skandināviju un zinātnisku viedokļu apmaiņu Baltijas jūras reģionā. Šajā divkārši anonīmi recenzētajā atvērtās piekļuves žurnālā Ziemeļeiropa tiek aplūkota kultūrzinātnes aspektā, ietverot rakstus par politiku, ekonomiku un kultūru, kā arī diskusijas par kultūras un sociālo zinātņu metodēm un teorijām.  Lai nodrošinātu rakstu kvalitāti, tie tiek vērtēti pēc *[[peer review]]* metodes. Raksti tiek publicēti tādās nozarēs kā valodniecība un literatūrzinātne, socioloģija, antropoloģija, medievistika, vēsture, politoloģija, kā arī mediju zinātnes, kino zinātne un mākslas vēsture. Ģeogrāfiskā ziņā žurnāls pievēršas Ziemeļeiropai plašā nozīmē: rakstos tiek aplūkota ne tikai Dānija, Zviedrija, Norvēģija, Somija un Islande, bet arī Grenlande un Fēru salas, Baltijas valstis, Krievijas ziemeļrietumu daļa, Baltijas jūras valstu padomes valstis un starpreģionālas saiknes.

## Saites

NORDEUROPAforuma mājaslapa
Neivardes grāvis

**Neivardes grāvis** (arī **Neivārda grāvis**) ir Ventas labā krasta pieteka Kuldīgas novadā.

Izteka — pie Pumpuriem. Tek ziemeļu — ziemeļrietumu virzienā. Ietek Ventā lejpus Skrundas. Neivardes grāvi šķērso valsts autoceļš A9 (Rīga (Skulte)—Liepāja).

## Atsauces
Nils van Deiks

**Nils Gustavs Gerhards van Deiks** (; dzimis , miris ) bija norvēģu šaha problēmists.

## Šaha kompozīcija
No 1952. gada publicējis vairāk nekā 260 šaha kompozīcijas, galvenokārt divvilčus un trīsvilčus. Sastādīšanas konkursos ieguvis vairāk nekā 60 godalgas. No 1961. gada starptautiskais meistars un no 1966. gada starptautiskais tiesnesis šaha kompozīcijā.

### Piemērs

**Uzdevuma risinājums:**
: 1.♗d2! draud 2.♘a7+ ♔d4 3.♘×b5#
: 1. ... ♕b3 2.♘a5+ ♔d4 3.♘×b3#
: 1. ... ♕c4 2.♘b4+ ♔d4 3.♘×c2#
: 1. ... ♗d4 2.♘b8+ ♔e5 3.♘d7#
: 1. ... ♗×f6 2.♘d4+ ♔e5 3.♘×f3#
: 1. ... ♗×f5 2.♘e7+ ♔d4 3.♘×f5#
: 1. ... c4 2.♘d8+ ♔d4 3.♘e6#
: 1. ... ♗×c3 2.♘e5+ ♔d4 3.♘×f3#
: Uzdevumā realizēts balto zirdziņa rats.

## Atsauces

## Ārējās saites
* Nila van Deika šaha kompozīcijas vietnē PDB
USA-277

***USA-277*** jeb ***X-37B OTV-5*** bija ASV uzņēmuma *[[Boeing]]* būvēta militāra bezpilota kosmoplāna *[[X-37B]]* pirmā eksemplāra trešais kosmiskais lidojums. Tas orbītā palaists 2017. gada septembrī; uz zemes atgriezās 2019. gada oktobrī.

*X-37B* tika palaists  14:00 UTC ar nesējraķeti *[[Falcon 9 Full Thrust]]* no Kanaveralas zemesraga Gaisa spēku stacijas starta laukuma *LC-39A*. Pēc otrā pakāpes atdalīšanās pirmā pakāpe nosēdās Kanaveralas zemesragā. Šī bija pirmā reize, kad *X-37B* palaists ar *Falcon 9*, iepriekšējās reizes tas startēja ar *[[Atlas V]]*.

Kosmiskais aparāts palaists ASV Gaisa spēku uzdevumā. Par kosmoplāna derīgo kravu tiks sniegta skopa informācija. Paziņots par Gaisa spēku laboratorijas eksperimentu *Advanced Structurally Embedded Thermal Spreader* (*ASETS-11*), lai ilgstoši kosmosa vidē izmēģinātu eksperimentālo elektroniku un svārstīgo siltuma cauruļu tehnoloģijas. Ne orbītas parametri ne lidojuma ilgums un pārējās derīgās kravas detaļas netika atklātas.

2018. gada aprīlī pavadoņu novērošanas amatieri beidzot noteica *OTV-5* orbītas parametrus. 11. aprīlī orbīta bija 355 × 356 km × 54,5° — augstāks orbītas slīpums nekā iepriekšējās *X-37B* misijās. 19. aprīlī tas pazemināja orbītu līdz 310 × 323 km. No augusta līdz septembrim orbīta tika paaugstināta līdz 388 × 394 km, novembrī *USA-277* pārvietojās uz orbītu 340 × 349 km. 2019. gada februārī kosmoplāns pazemināja orbītu līdz 316 × 319 km.

Kosmoplāns uz zemes atgriezās 2019. gada 27. oktobrī. 07:51 *UTC* tas nolaidās uz Kanaveralas zemesraga Gaisa spēku stacijas skrejceļa.

Kaut kad starp 2017. un 2019. gadu no *USA-277* slepeni tika palaisti trīs mazi pavadoņi. 2020. gada februārī tie reģistrēti ASV pavadoņu katalogā ar nosaukumiem *[[USA-295]]*, *[[USA-296]]*, *[[USA-297]]*, taču netika norādīti nekādi orbītas parametri.

## Atsauces
Dziedošais Hugo un viņa neticamie piedzīvojumi

**"Dziedošais Hugo un viņa neticamie piedzīvojumi"** ir 2017. gada Latvijas animācijas īsfilma. Filmas un montāžas režisors ir Reinis Kalnaellis, bet scenārija autors — grupas "Prāta Vētra" bundzinieks Kaspars Roga. Filmas pirmizrāde norisinājās  Berlīnes Starptautiskā kinofestivāla *Generation KPlus* programmas ietvaros.

Lomas ieskaņojuši Renārs Kaupers, Armands Berģis, Jānis Jarāns, Dainis Porgants, Andris Bērziņš, Edgars Lipors, Aldis Kalniņš, Zuarguss KZ, Pēteris Šogolovs un Santa Didžus.

## Atsauces

## Ārējās saites
* 
* Dziedošais Hugo un viņa neticamie piedzīvojum filmas.lv
Klements VIII

**Klements VIII** (, dzimis , miris ), īstajā vārdā **Ipolito Aldobrandīni** (*Ippolito Aldobrandini*), bija Romas pāvests no  līdz savai nāvei. Viņa priekštecis bija Inocents IX. Klements VIII pāvesta amatā bija kontrreformācijas laikā. Pirms kļūšanas par pāvestu viņš bija kardināls. Šajā amatā viņu 1585. gadā iecēla pāvests Siksts V.

Klementa VIII pontifikāta laikā uz sārta par ķecerību tika sadedzināts Džordāno Bruno.

Komponists Orlando di Lasso Klementam VIII veltīja savu 21 madrigālu kopu *Lagrime di San Pietro* ("Svētā Pētera asaras"), kas pirmoreiz tika publicēts pēc autora nāves 1595. gadā.

## Ārējās saites
Venēcijas Pēteris

**Venēcijas Pēteris** (, ; dzimis 1011. gadā, miris 1046. vai 50.-to gadu beigās) divreiz bija Ungārijas karalis - no 1038. gada līdz 1041. gadam un no 1044. gada līdz 1046. gadam. Venēcijas dodža un prinča Gēzas meitas dēls. Pētera valdīšanas pirmajā periodā ietekmi valstī palielināja ārzemju augstmaņi, kas 1041. gadā noveda pie Pētera padzīšanas. Atjaunoja varu ar imperatora Heinriha III palīdzību un atdzina sevi par Heinriha vasali. Gāzts no troņa pagānisma piekritēju sacelšanās rezultātā.

## Ārējās saites
Nīderlandieši

thumb|300px|Izcilu nīderlandiešu attēli.

**Nīderlandieši** () jeb **holandieši** ir Nīderlandes pamatiedzīvotāji un pilsoņi, kā arī citu valstu (galvenokārt  Dienvidāfrikas, ASV, Kanādas) pilsoņi, kas pieder pie nīderlandiešu etniskās grupas. 
Vairums nīderlandiešu runā nīderlandiešu valodā, tās ziemeļu provincēs Frīzlandē un Groningenā tiek lietota arī rietumfrīzu valoda un lejasvācu valoda. 19. gadsimta sākumā par nīderlandiešiem sauca visus tālaika Nīderlandes karalistes iedzīvotājus tagadējās Beļģijas, Nīderlandes un Luksemburgas (Beniluksa) teritorijās. Kopā ar flāmiem nīderlandieši veido vienu valodas un kultūras kopu.

## Vēsture
Nīderlandiešu kā patstāvīgas nācijas veidošanās aizsākās 1581. gadā, kad no Spānijas karalim Felipem II pakļautajām Septiņpadsmit provincēm jeb "Zemajām zemēm" septiņas ziemeļu provinces atdalījās un pasludināja Zemo zemju Apvienoto provinču republikas () izveidi. Vadošo lomu šajā savienībā spēlēja Holandes grāfiste, kuras vārdā sāka dēvēt arī pārējo neatkarīgo Nīderlandes ziemeļu provinču iedzīvotājus.

Astoņdesmit gadu karu (vēsturē pazīstams arī kā Nīderlandes sacelšanās) starp Spānijas impēriju un Nīderlandes Septiņu Republiku Savienību beidzās ar 1648. gada Vestfālenes miera līgumu, kurā Spānijas karalis Filips VI atzina Nīderlandes ziemeļu provinču neatkarību, bet saglabāja kontroli pār dienvidu daļu jeb "Spāņu Nīderlandi" (1581-1714), kas vēlāk nonāca Austrijas pakļautībā. Pēc Napoleona kariem 1815. gadā    Vīnes kongresā izveidoja Nīderlandes Apvienoto Karalisti, no kuras atdalījās Beļģija (1830) un Luksemburga (1890).

## Rakstura iezīmes

## Nīderlandiešu skaita izmaiņas Latvijā pēc tautas skaitīšanu datiem (1897-2011)

## Atsauces
Antoņīns Kvīčala

**Antoņīns Kvīčala** (; dzimis , miris ) bija čehu šahists un šaha problēmists.

Pēc profesijas advokāts.

## Šaha kompozīcija
A. Kvīčala bija viens no pirmajiem čehu skolas problēmistiem.
 
### Piemērs

**Uzdevuma risinājums:**
: 1. Tc3 (draud 2. Dd5+ Kf4 3. Df5#)
: Galvenie varianti:
: 1. ... Txa2 2. Te3+ Kd4 3 Zf5#
: 1. ... Td2 2. De6+ Kxe6 3. Te3#

Divi varianti ar skaistu pareizu matu. Čehu skolas pamatlicējs Jans Dobruskis vēlāk teicis, ka šis bijis pirmais īstais čehu stila uzdevums.

## Atsauces

## Ārējās saites

* Antoņīna Kvīčalas šaha kompozīcijas vietnē PDB
*
Sarkstošā bērzubeka

**Sarkstošā bērzubeka** (*Leccinum oxydabile*, arī *Leccinum roseafractum*) ir Latvijā reta beku dzimtas sēne, kuras augļķermeņi ir ēdami. 
Sarkstošā bērzubeka bieži tiek uzskatīta nevis par patstāvīgu sugu, bet tikai par parastās bērzubekas (*Leccinum scabrum var. oxydabile*) formu.

## Sēnes apraksts
* Cepurīte: krāsa tumšbrūna vai pelēkbrūna ar gaišākiem marmoram līdzīgiem plankumiem. Forma sākumā pusapaļa, vēlāk polsterveida. Platums līdz 15 cm. Virsmiziņa sausa, slapjā laikā viegli gļotaina. Mīkstums balts, sākumā ciets, vēlāk mīksts, ar patīkamu smaržu un skābenu garšu, griezumu vietās nedaudz sārtojas.
* Stobriņi: balti, sēnei augot kļūst dzeltenpelēki līdz pelēkbrūni. 
* Kātiņš: netīri balts, vālesveida, ar sīkām tumši brūnām vai pelēkām zvīņām. Garums līdz 15 cm, resnums 1-3 cm. Pamatne griezuma vietā nekrāsojas.
* Sporas: gludas, vārpstveida, dzeltenīgas, masā olīvbrūnas, 15-20/5-6,5 µm.

## Augšanas apstākļi

Mikorizas sēne. Aug zem bērziem mitrās vietās no augusta līdz oktobrim.   

## Barības vērtība

Ēdama bez iepriekšējas novārīšanas.

## Līdzīgās sugas

Līdzīga vairumam bērzubeku. It īpaši parastajai bērzubekai, kuras mīkstums griezumā nesārtojas, un raibajai bērzubekai, kuras pamatne griezuma vietā krāsojas zila.

## Skatīt arī

* Sēņošana
* Sēnes kulinārijā
* Sēņu tirdzniecība
* Lācīšu ģints

## Atsauces

## Ārējās saites
* Mycobank 
* Подберезовик розовеющий
* Koźlarz różowiejący
2017. gada Francijas atklātais čempionāts tenisā — sieviešu vienspēles

**2017. gada Francijas atklātajā čempionātā**, **sieviešu vienspēlēs** uzvarēja Aļona Ostapenko, kas 3 setu cīņā ar rezultātu 4-6, 6-4, 6-2 pieveica ar 3. numuru izlikto Rumānijas tenisisti Simonu Halepu. Šis bija Ostapenko pirmais tituls WTA līmeņa sacensībās. A. Ostapenko kļuva par pirmo Latvijas tenisisti, kas uzvarējusi *Grand Slam* turnīrā, par jaunāko sievieti, kas uzvar Francijas atklātajā čempionātā kopš 1997. gada un par pirmo *neizsēto* spēlētāju, kas uzvar kopš 1933. gada.

Iepriekšējā gada čempione Garbinje Mugurusa ceturtajā kārtā zaudēja Kristīnai Mladenovičai. Tajā pašā kārtā zaudējumus piedzīvoja arī iepriekš *[[Grand Slam (teniss)|Grand Slam]]* titulus ieguvušās tenisistes Samanta Stosura, Venusa Viljamsa un Svetlana Kuzņecova, kas nozīmēja, ka kopš 1979. gada Austrālijas atklātā čempionāta nevienai no ceturtdaļfinālā spēlējošajām tenisistēm nav *Grand Slam* titula.

## Izsētās spēlētājas

## Turnīrs
### Fināli

### 1. sekcija

### 2. sekcija

### 3. sekcija

### 4. sekcija

### 5. sekcija

### 6. sekcija

### 7. sekcija

### 8. sekcija

## Atsauces
Flāmi

**Flāmi** () ir Beļģijas Flandrijas reģiona pamatiedzīvotāji, kas runā nīderlandiešu valodā.
Pēc Nīderlandes sadalīšanas un Beļģijas dibināšanas 19. gadsimta sākumā atdalījās no nīderlandiešiem, ar kuriem vēl arvien veido vienu valodas un kultūras kopu.

## Vēsture
Nīderlandes sacelšanās rezultātā 1581. gadā Spānijas karalim Felipem II pakļautās Septiņpadsmit provinces jeb "Zemās zemes" sadalīja desmit dienvidu provincēs ("Spāņu Nīderlandē") un septiņās ziemeļu provincēs jeb Apvienoto provinču Nīderlandes Republikā ().

Astoņdesmit gadu karš starp Spānijas impēriju un Nīderlandes Septiņu Republiku Savienību beidzās ar 1648. gada Vestfālenes miera līgumu, kurā Spānijas karalis Filips VI atzina Nīderlandes ziemeļu provinču neatkarību, bet saglabāja kontroli pār Flandrijas grāfisti un citām dienvidu daļas provincēm, kas 1714. gadā nonāca Austrijas pakļautībā. Pēc Napoleona kariem 1815. gadā Vīnes kongresā izveidoja Nīderlandes Apvienoto Karalisti, no kuras 1830. gadā atdalījās Beļģijas Karaliste.

Flāmu nācijas veidošanās aizsākās tikai 19. gadsimta vidū ar pretestības grupu veidošanos pret Beļģijas varas iestāžu mēģinājumiem ieviest franču valodu kā vienīgo izglītības un saziņas valodu Flandrijā. 1861. gadā izveidojās Flāmu Savienība (*Vlaemsch Verbond*), 1895. gadā flāmu valodā iztulkoja Beļģijas likumu kodeksu un to sāka lietot tiesās, armijā, valsts iestādēs un skolās.

## Flāmu skaita izmaiņas Latvijā pēc tautas skaitīšanu datiem (1897–2011)

## Atsauces

## Ārējās saites
Melnīkas apriņķis

**Melnīkas apriņķis** () ir Čehijas Vidusčehijas apgabala administratīvā iedalījuma vienība. Robežojas ar Vidusčehijas apgabala Mlada Boleslavas apriņķi austrumos, Prāgas Austrumu apriņķi dienvidos, Prāgas Rietumu apriņķi dienvidos un Kladno apriņķi dienvidrietumos, Ūstu apgabala Litomeržices apriņķi ziemeļrietumos, kā arī Liberecas apgabala Česka Līpas apriņķi ziemeļos.

Apriņķa Nelahozevesas ciemā dzimis komponists Antonīns Dvoržāks (*Antonín Dvořák*, 1841 – 1904).
Nāve spēlē šahu

**Nāve spēlē šahu** () ir monumentāla glezna Tebī baznīcā netālu no Stokholmas, Zviedrijā. Tā tapusi ap 1480.–1490. gadu un tās autors ir zviedru viduslaiku gleznotājs Albertuss Piktors.

Sienas gleznojuma kopija glabājas Zviedrijas vēstures muzejā Stokholmā.

## Analīze
Gleznas autors dzimis Immenhauzenes mazpilsētā Hesenē ar vārdu *Albertus Immenhusen* (no pilsētas nosaukuma). Tiek pieņemts, ka Albertuss izglītojies Vācijas dienvidos.

Viņš ir viens no nozīmīgākajiem Zviedrijas viduslaiku māksliniekiem, spējis savos darbos apvienot kvalitāti un kvantitāti. Viņš veidojis gleznas 36 baznīcās Mēlarena ielejā un Norbotenē. Viņš izcēlās kā aktīvākais mākslinieks baznīcu gleznojumos 15. gadsimta Zviedrijas baznīcās. No citiem tā laika māksliniekiem viņš atšķīrās ar savu ekspresīvo stilu. Piktora gleznām piemīt neparasts plašums un daudzveidība tehniskajā izpildījumā. 

Glezna atrodas vienā no velvēm. Šajā gleznā attēlots bruņinieks, kurš spēlē šahu ar nāvi. Tēli atainoti ar precīzām anatomiskām proporcijām, kombinējot tos ar apģērbu un ieročiem relatīvi reālistiskā ainā.

Šī glezna iedvesmoja Ingmaru Bergmanu 1957. gadā radīt filmu Septītais zīmogs.

## Atsauces

## Bibliogrāfija
* Svanberg, Jan med bidrag av Öberg, Jan. Albertus Pictor: en biografisk skiss, Ingår i: Albertus Pictor: Bilder i urval samt studier och analyser 1, målare av sin tid. 2009.
*Eva Bäckstedt: ''Albertus Pictor i nytt ljus'' i Svenska Dagbladet den 3 januari 2006, läst 2016-04-26

## Ārējās saites

*''Besöksmål: Täby kyrka'' på Stockholms läns museums webbplats
Miniatūra (šahs)

**Miniatūra** šaha kompozīcijā ir šaha uzdevums vai etīde, kam sākuma pozīcijā abām pusēm summā nav vairāk par septiņām figūrām.  

Nosaukumu 1902. gadā devis vācu rakstnieks, kritiķis, šahists un problēmists Oskars Blumentāls.

Par miniatūrām jeb miniatūrpartijām dažreiz sauc arī šaha partijas, kuru garums nepārsniedz 20 līdz 25 gājienus. 

## Piemēri
### Divvilči

: 1. uzdevuma risinājums:
: **1. Lb1** (gājiena spaids)
: **1. ... T~ 2. Dxb4#**
: **1. ... Ta3! 2. Tc2#**
: **1. ... b3 2. Dc1#**
: **1. ... Kxb1 2. Dc2#**

: 2. uzdevuma risinājums:
: a) **1. Lb6!** (gājiena spaids)
: **1. ... f6 2. Le3#****
:** 1. ... f5/Kf6 2. Ld8#
: b) **1. Lf2!** (gājiena spaids)
: **1. ... f6 2. Le3#**
: **1. ... f5 2. Dh4#**
: **1. ... h5/Kf6 2. Lh4#**

### Trīsvilči

3. uzdevuma risinājums:
: **1. Ta5 Kf6 2. e8L! Ke6 3. Th6#** (Pareizs mats)
: **1. ... Kxd6 2. 2. e8T! Kc6 3. Te6#** (Pareizs mats)
: **1. ... Kd7 2. e8D+ Kxe8 3. Ta8#**
: Divi varianti ar pareizu matu un bandinieka pārvēršanās trīs dažādās figūrās.
4. uzdevuma risinājums:
: **1. Tgg8! (draud 2. De1+ Kd~/Kf~ 3. Tgd8#/Tcf8#**)
: **1. ... Kd6 2. Tge8 Kd5 3. Dd1#**
: **1. ... Kf6 2. Tce8 Kf5 3. Df1#** 

### Daudzvilči

5. uzdevuma risinājums:
: Pēc 1. c8D (T)? ir pats.
: **1. Кb5 Кxa8 2. Кc6 Кa7 3. c8T! Кa6 4. Tа8#**
: Pata dēļ, balto bandinieks var pārvērsties par torni tikai trešā gājienā.
6. uzdevuma risinājums:
: **1. Ze1!**
: **1. ... fxe1D 2. Txe1 Kh3 3. Te2 Kh4 4. Th2#; 2. ... Kh5 3. Te6 Kh4 4. Th6#**
: **1. ... f1D+ 2. Zf3+ Kh3 3. Th5+ Kf2 4. Th2#; 2. ... Dxf3+ 3. Kxf3 Kh3 4. Th5#**
: 1. ... f1Z 2. Zf3+ Kh3 3. Tg5 Z~ 4. Tg3#

### Etīdes

7. etīdes risinājums:
: **1. Td5! Txd5 2. Le3!** (2. Ld2? Tf5! 3. Lxf5 pats.) **2. ... Rg5 3. Lf7+ Kh6 (3. ... Tg6 4. Kh2) 4. Le8 d2 5. Lxd2** ar uzvaru.
8. etīdes risinājums:
: **1. Ta6!** (1. Ta8? Zf6 2. Txh8 Zd5+ un 3. ... Zxf4=) **1. ... Kg8** (1. ... Zf8 2. f5 Zh7 3. Tg6#) **2. Ta8+ Kg7 3. Txh8 Kxh8 4. Kf7**! un baltie uzvar.

## Šaha problēmisti miniatūru sastādītāji un krājēji
Daudzi no šaha problēmistiem sastādīja arī miniatūras. Daži tās arī kolekcionēja. Šai uzskaitījumā tikai daži no viņiem (alfabēta kārtībā):
* Oskars Blumentāls (1852–1917) sastādīja apmēram 100 miniatūras un publicēja divus miniatūru krājumus.
* Konrāds Erlingers (1856–1944; pseidonīms *„Konrad Erling“*) sastādīja daudzas arī godalgotas miniatūras.
* Aleksandrs Gaļickis (1863–1921) sastādīja apmēram 1850 šaha uzdevumus, tai skaitā daudzas miniatūras.
* Gerhards Kaizers (1890–1966) sastādīja vairāk nekā 100 miniatūras un bija sakrājis gandrīz 10.000 miniatūras.
* Vilhelms Masmanis (1895–1974) sastādīja 646 miniatūras un paplašināja sava tēva kolekciju līdz 18000 uzdevumiem.
* Gļebs Zahodjakins (1912–1982) kopš 1929. gada publicējis vairāk nekā 120 etīdes, galvenokārt miniatūras.

## Skatīt arī
* Minimāluzdevums
* Meredīts

## Atsauces

## Literatūra
* 
* 
* 

## Ārējās saites
* Miniatūru kolekcija vietnē PDB